# Desaparició de Samantha Murphy

Samantha Murphy era una dona australiana de 51 anys que va desaparèixer el 4 de febrer del 2024. Va sortir a córrer de bon matí de casa seva, a Ballarat, però no hi va tornar mai.
Les cerques dels dies posteriors no van poder resoldre què li va passar. La policia primer va considerar sospitosa la desaparició i després va afirmar que devia ser morta. El 6 de març d'aquell any, un home va ser arrestat i acusat d'haver-la assassinat, tot i que no s'ha trobat el cos de Murphy.

## Antecedents

Nascuda el 30 de març de 1972, Samantha Murphy era una dona australiana de 51 anys que residia a Ballarat, una gran ciutat en una zona rural de a l'estat de Victòria. Era mare de tres fills i tenia un petit negoci amb el seu marit, Michael, a prop de la casa on vivien. Murphy era blanca, de complexió prima, tenia els cabells rossos fins a les espatlles i feia aproximadament 1,73 metres d'alçada.

### Atac del 2023

L'11 de febrer del 2023, una dona que corria al bosc de Lal Lal (Victòria) va quedar inconscient en ser atacada per un home no identificat. Va haver de ser ingressada a l'hospital després que l'individu l'agredís amb una pedra lligada a un pal. L'atac es va produir a menys de 20 quilòmetres de distància del lloc on Murphy anava a córrer el dia que va desaparèixer. Un exmembre de l'equip especialitzat en homicidis de la policia de Victòria va dir que l'atac podria estar relacionat amb la desaparició de Murphy.

## Fets

El 3 de febrer del 2024, Murphy va sopar amb el seu marit i alguns amics de tots dos a casa seva. Durant el sopar, va comentar que darrerament havia estat caminant i corrent per la zona amb vegetació i que l'endemà tenia previst córrer 14 quilòmetres al Parc Regional de Woowookarung. Murphy va ser captada per una càmera de videovigilància l'endemà al matí vora les 7 (AEST) a l'entrada de casa seva. Havia d'assistir a un esdeveniment familiar a les 11 del matí. Com que no hi va comparèixer, la família es va posar en contacte amb la policia per a denunciar-ne la desaparició.

## Investigació i cerca

Els senyals emesos pel telèfon mòbil de Murphy van ser captats per una antena telefònica a Buninyong, a uns 14 km de casa seva, però calen senyals de múltiples torres per a poder triangular la ubicació d'un dispositiu mòbil. Murphy no tenia activada la funció SOS de l'Apple Watch que portava posat quan va sortir a córrer. L'anàlisi del GPS va mostrar que havia corregut 7 km a través del Parc Regional de Woowookarung fins a Mount Clear, moment en el qual devia haver-hi una «anomalia» o «pertorbació» de la recepció de dades del GPS.
Durant uns quants dies, la Policia de Victòria (incloent-hi la unitat de cerca i rescat, la dels gossos policia, la muntada i l'aèria), el Servei d'Emergències de l'Estat de Victòria, el servei governamental Parks Victoria i l'equip de bombers voluntaris Country Fire Authority van dur a terme una cerca exhaustiva del parc i els voltants per a trobar la desapareguda. La cerca va arrencar al Parc Regional de Woowookarung i va seguir als boscos pròxims; no es va trobar rastre de Murphy ni de les seves pertinences, així que la policia va descartar la possibilitat que hagués patit algun tràngol mèdic o que hagués abandonat la zona pel seu compte. A continuació, la cerca es va ampliar a l'àrea extensa del voltant de Ballarat, inclosos Black Hill i Brown Hill. Després de cinc dies, els equips de cerca van reduir l'activitat i l'Equip de Persones Desaparegudes (anglès: Missing Persons Squad) es va passar a encarregar de la investigació. Els ciutadans implicats, tant locals de Ballarat com de tot Victòria, van continuar la cerca. El 23 de febrer, la policia va informar que sospitava que Murphy havia mort i que creia que «un agent o més» podrien haver estat implicats en la desaparició.
El 6 de març, Patrick Orren Stephenson, un home de 22 anys de Scotsburn, va ser arrestat per la desaparició de Murphy. L'endemà, va ser acusat d'homicidi. La hipòtesi policial és que Stephenson, que era un desconegut per a la família de Murphy, la va matar a Mount Clear. El nom de Stephenson estava inicialment subjecte a una ordre de silenci, amb la qual cosa no es podia difondre.
El 29 de maig, es van trobar la cartera de Murphy, que contenia el seu document d'identitat, i el seu telèfon mòbil. Van aparèixer a la riba d'una presa agrícola durant el registre d'una propietat prop de Durham Lead, a uns 4 km al sud de Buninyong.

## Resposta

El psicòleg forense Tim Watson-Munro va qualificar la desaparició de «molt inusual» i va assegurar que mai havia sentit parlar d'un cas de desaparició que s'hagués produït com el de Murphy.
La desaparició de Murphy va tenir una resposta comunitària i col·laborativa potent. Un habitant de Ballarat va crear un grup de Facebook per a coordinar els voluntaris locals. A mesura que s'hi van afegir més persones, també van augmentar les publicacions especulatives sobre la desaparició, així com les teories de la conspiració i les asseveracions de mèdiums. El creador del grup finalment va decidir arxivar-lo. Va passar de manera similar a Reddit, per la qual cosa el comissari de la Policia de Victòria, Shane Patton, va demanar al públic que deixés d'especular sobre el cas.

## Referències

* ↑ Lau, Chris. «Fears grow for Australian runner missing in dense bushland for six days» (en anglès). CNN, 09-02-2024. Arxivat de l'original el 10 February 2024. [Consulta: 12 febrer 2024].
* ↑ Cox, Lisa «Search for missing Ballarat woman Samantha Murphy turns to dashcam footage as police 'scale back' on-the-ground operation» (en anglès). , 10-02-2024. Arxivat 11 de febrer 2024 a Wayback Machine.
* ↑ Kirkham, Rochelle «Inside the bushland where Ballarat mother Samantha Murphy often went running» (en anglès australià). , 09-02-2024. Arxivat 11 de febrer 2024 a Wayback Machine.
* 1 2 3 4 Crowe, Alex. «A CCTV snap, a morning run, then nothing. The search for Samantha Murphy» (en anglès). The Age, 09-02-2024. Arxivat de l'original el 11 February 2024. [Consulta: 12 febrer 2024].
* ↑ «'She's just not coming back': Samantha Murphy's family mark her birthday without her for the first time». 7 News, 05-04-2024. «[Murphy's family] celebrated what would have been Samantha's 52nd birthday on Saturday.» Arxivat 14 de juliol 2024 a Wayback Machine.
* 1 2 Mayers, Laura «Victoria Police, SES to search state forest for missing Ballarat woman» (en anglès australià). ABC News, 05-02-2024. Arxivat 20 de febrer 2024 a Wayback Machine.
* ↑ Jeuniewic, Lexie «First Nations advocate hit with 'rock tied to the end of the stick' in weekend run attack» (en anglès australià). ABC News (Australia), 13-02-2023. Arxivat 14 de febrer 2024 a Wayback Machine.
* ↑ Collard, Sarah «Sissy Austin: former Greens Senate candidate attacked while running in a Victorian state forest» (en anglès). The Guardian, 14-02-2023. Arxivat 14 de febrer 2024 a Wayback Machine.
* ↑ Hendley, Shona «Woman details brutal attack 20km from search for missing Samantha Murphy». News.com.au, 08-02-2024. Arxivat 15 de febrer 2024 a Wayback Machine.
* 1 2 ; Asher, Nicole «Former detective believes police investigating Samantha Murphy disappearance should look at suspects from year-old attack» (en anglès australià). ABC News (Australia), 13-02-2024. Arxivat 14 de febrer 2024 a Wayback Machine.
* ↑ Ore, Adeshola «Missing Ballarat woman Samantha Murphy's disappearance 'suspicious' and 'unusual', police say». , 14-02-2024.
* 1 2 Wu, David. «Search for missing mum scaled back as police focus efforts on phone data» (en anglès). Skynews (Australia), 09-02-2024. Arxivat de l'original el 14 February 2024. [Consulta: 14 febrer 2024].
* ↑ Collis, Danielle «'Anomaly' in digital data could be clue to Samantha Murphy's disappearance» (en anglès australià). , 29-02-2024. Arxivat 7 August 2024$^{[Datemismatch]}$ a Wayback Machine.
* ↑ Finch, Nicholas «Search for Ballarat mum Samantha Murphy enters its second week». The Australian, 11-02-2024.
* 1 2 Crowe, Alex. «Police tap phone data in search for missing mum Samantha Murphy» (en anglès). The Age, 22-02-2024. Arxivat de l'original el 22 de febrer 2024. [Consulta: 22 febrer 2024].
* ↑ Kirkham, Rochelle «Search area expands for missing Ballarat woman Samantha Murphy» (en anglès australià). ABC News, 05-02-2024. Arxivat 11 de febrer 2024 a Wayback Machine.
* ↑ Neal, Matt «Call for dashcam footage expanded as bushland search for missing Ballarat woman winds back» (en anglès australià). ABC News, 10-02-2024. Arxivat 12 de febrer 2024 a Wayback Machine.
* ↑ McMillan, Ashleigh. «Search for Samantha Murphy scaled back, but volunteers continue combing bush» (en anglès). The Age, 11-02-2024. Arxivat de l'original el 12 February 2024. [Consulta: 12 febrer 2024].
* ↑ Johnston, Damon «Breakthrough in search for Sam Murphy». The Australian, 23-02-2024.
* ↑ ; Mayers, Laura «Samantha Murphy most likely dead, police say, as phone clue leads to new search» (en anglès australià). ABC News, 22-02-2024.
* ↑ Crowe, Alex. «Police doubt missing mum Samantha Murphy is alive, probe possible body removal» (en anglès). The Age, 22-02-2024. Arxivat de l'original el 22 de febrer 2024. [Consulta: 23 febrer 2024].
* ↑ «Samantha Murphy's alleged killer hit with fresh charges». www.9news.com.au, 03-05-2024. Arxivat de l'original el 2024-05-30. [Consulta: 30 maig 2024].
* ↑ «Ballarat man arrested over suspicious disappearance of Samantha Murphy» (en anglès australià). ABC News, 06-03-2024. Arxivat 6 de març 2024 a Wayback Machine.
* ↑ «Ballarat man charged with murder of missing mum Samantha Murphy» (en anglès australià). ABC News, 06-03-2024. Arxivat 9 August 2024$^{[Datemismatch]}$ a Wayback Machine.
* ↑ Wind, Emily «Australia news live: man charged with murder of missing Ballarat woman Samantha Murphy, Victoria police say» (en anglès). the Guardian, 07-03-2024.
* ↑ ; Kolovos, Benita «Samantha Murphy: Victoria police allege man murdered Ballarat woman in 'deliberate attack'». The Guardian, 07-03-2024.
* ↑ «Here's why the name of Samantha Murphy's alleged killer remains a secret — for now» (en anglès australià). ABC News, 07-03-2024. Arxivat 8 de maig 2024 a Wayback Machine.
* ↑ «Samantha Murphy's alleged killer's ute seized by police». www.9news.com.au, 08-03-2024. Arxivat 26 de setembre 2024 a Wayback Machine.
* ↑ «Husband knew instantly phone found near dam belonged to Samantha Murphy». www.9news.com.au, 30-05-2024. [Consulta: 30 maig 2024].
* 1 2 Sullivan, Reilly. «'Psychopathic': Disturbing new theory about missing mum Samantha Murphy» (en anglès). SkyNews Australia, 12-02-2024. Arxivat de l'original el 13 February 2024. [Consulta: 13 febrer 2024].
* 1 2 Ore, Adeshola «Psychics and amateur sleuths toss unfounded theories into search for missing Ballarat woman Samantha Murphy» (en anglès). , 12-02-2024. Arxivat 14 de febrer 2024 a Wayback Machine.